Hienoa että olette mukana järjestämässä Demokratian puolustusdialogeja.

**Tästä viestistä löydät ohjeita ja vinkkejä keskustelun järjestämiseen. Hyödynnä niitä ja muokkaa sinulle sopiviksi.**

**Jos keskustelujenne aiheeseen, ajankohtaan ja mahdolliseen ilmoittautumisosoitteeseen on tullut muutoksia, voit ilmoittaa niistä Anna-Leenalle** anna-leena.mansikkala@sitra.fi**.**

**Järjestämänne keskustelun tiedot pääset tarkastamaan** [tapahtumasivulta](https://www.sitra.fi/tapahtumat/tule-mukaan-demokratian-puolustusdialogeihin-28-4-ja-9-6/)**.**

Olethan jo ilmoittautunut perehdytykseen, mikäli sitä tarvitset? Perehdytykset järjestetään 17. ja 19.5. sekä 1.6. Saat meiltä kalenterikutsun perehdytykseen.

**Tästä viestistä löytyvät**

1. Aikataulu
2. Kohderyhmä, kutsutavat ja kutsuaikataulu
3. [Kutsuviestin muokattava pohja](https://www.sitra.fi/app/uploads/2022/04/kutsuviestin-muokattava-pohja_dialogit_2904.docx)
4. Ohjeistus kirjurille ja sanoitus kirjaamisesta
5. Alustusvideo ja materiaalipaketti keskustelunjärjestäjälle
6. Linkki [Dialogin etäfasilitointiartikkeliin](https://eur03.safelinks.protection.outlook.com/?url=https%3A%2F%2Fredir.lyyti.com%2Flnk%2FEAAAAryN51YAAAAAAAAAAFtLYxgAAP-LQbQAAAAAAAVvlQBiS-1ipIN6KgaUQViHx6jxVh0LwgAFNnQ%2F3%2FopEdLqvgSt4FJam-pCcQCg%2FaHR0cHM6Ly9kaWFsb2dpYWthdGVtaWEuZmkvMjAyMC8wNC8xNC9kaWFsb2dpbi1ldGFmYXNpbGl0b2ludGkv&data=04%7C01%7CAnna-Leena.Mansikkala%40sitra.fi%7C52a511eb17304f934a0c08da16fffa51%7Cb01220f1ab94493686d7f3b40f38f4b7%7C0%7C0%7C637847585951867472%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=A1P2EiBzuySqtMvDBFvgNA3vROkQseRevo7keSVuA%2FQ%3D&reserved=0)
7. Linkit [Erätauon keskustelun ohjauskortteihin](https://eur03.safelinks.protection.outlook.com/?url=https%3A%2F%2Fredir.lyyti.com%2Flnk%2FEAAAAryN51YAAAAAAAAAAFtLYxgAAP-LQbQAAAAAAAVvlQBiS-1ipIN6KgaUQViHx6jxVh0LwgAFNnQ%2F4%2FhxEHWlPVd3mtKr7KKawxbg%2FaHR0cHM6Ly93d3cuZXJhdGF1a28uZmkvdHlva2FsdS9rZXNrdXN0ZWx1bi1vaGphdXNrb3J0aXQv&data=04%7C01%7CAnna-Leena.Mansikkala%40sitra.fi%7C52a511eb17304f934a0c08da16fffa51%7Cb01220f1ab94493686d7f3b40f38f4b7%7C0%7C0%7C637847585951867472%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=YGZuJWWdUlN5b6z8EM%2BD9%2BQQauCSZm3uwp%2BmJM%2B%2Fbqs%3D&reserved=0) ja [Rakentavan keskustelun pelisääntöihin](https://eur03.safelinks.protection.outlook.com/?url=https%3A%2F%2Fredir.lyyti.com%2Flnk%2FEAAAAryN51YAAAAAAAAAAFtLYxgAAP-LQbQAAAAAAAVvlQBiS-1ipIN6KgaUQViHx6jxVh0LwgAFNnQ%2F5%2FuE9Io5Sz5GsMTqy1_qkT3w%2FaHR0cHM6Ly93d3cuZXJhdGF1a28uZmkvdHlva2FsdS9yYWtlbnRhdmFuLWtlc2t1c3RlbHVuLXBlbGlzYWFubm90Lw&data=04%7C01%7CAnna-Leena.Mansikkala%40sitra.fi%7C52a511eb17304f934a0c08da16fffa51%7Cb01220f1ab94493686d7f3b40f38f4b7%7C0%7C0%7C637847585951867472%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=co2qJJj22JqBAw%2Fi2SqS%2Bk7LptZ53fhYYy8nRx79gSw%3D&reserved=0)
8. Muuta hyödyllistä

**1) Aikataulu**

**Saman tien**

* Käynnistä osallistujien kutsuminen
* Pyydä keskusteluun kirjuri

17.5. englanninkielinen perehdytys
19.5. klo 13-16 suomenkielinen perehdytys<
1.6. englanninkielinen perehdytys

**7.6. Lähetä keskustelijaksi ilmoittautuneille infoviesti, osallistumisohjeet ym.**

9.6. Demokratian puolustusdialogipäivä

Välittömästi keskustelun jälkeen: täytä [yhteenvetolomake](https://link.webropolsurveys.com/S/BECC87D2FFC2DD15) sekä palauta kirjurin muodostama dokumentti.

**2) Kohderyhmämäärittely, kutsutavat ja aikataulu**

Ketä haluat kutsua keskusteluusi? Kohderyhmä voi olla organisaationne sisäinen, verkosto tai koostua laajasti eri ryhmistä. Mieti, minkä kohderyhmän kanssa juuri sinulla on tarve syventää yhteistä ymmärrystä demokratian puolustamisesta.

Suosittelemme, että keskusteluun osallistuu 3–8 (etänä) tai 3–12 (kasvokkain) henkilöä. Emme suosittele hybridikeskustelua sen haastavuuden takia. Keskustelun pituuden toivomme olevan 2–3 tuntia riippuen myös ryhmän koosta.

Kutsuminen on hyvä aloittaa heti ja siihen kannattaa käyttää kaikkia niitä kanavia, joita käytössäsi on (sähköposti, somekanavat, uutiskirjeet jne.). Mitä henkilökohtaisempaa kutsuminen on, sitä varmemmin saat keskustelijat paikalle. Mikäli järjestät keskustelun, johon voi avoimesti ilmoittautua, lähetä ilmoittautumislinkki myös meille niin lisäämme sen tapahtuman keskustelulistaukseen.

Jos käytät kutsupohjaamme [linkki Lyytissä olevaan kutsupohjaan], voit muokata sitä vapaasti. Muista kuitenkin pitää keskustelun tavoite kaikille kutsutuille samana, jotta kaikki tulevat keskustelemaan samasta aiheesta.

Kutsut kannattaa tehdä heti. Ilmoittautumisen voi ottaa vastaan joko käyttämälläsi ilmoittautumislinkillä tai pyytämällä ilmoittautumiset esimerkiksi sähköpostiin.

Viimeiseksi ilmoittautumispäiväksi kutsuun kannattaa laittaa vähintään viisi päivää ennen keskustelua. Näin saat käsityksen siitä, pitäisikö tehdä lisäkutsuja esimerkiksi muistutuskutsulla tai soittamalla tai laajentamalla kutsuttavien joukkoa.

Ilmoittautuneille kannattaa myös lähettää vahvistusviesti, jossa on tarkempi ohjeistus ja pyyntö ilmoittaa, mikäli jostain syystä ei pääsekään mukaan.

Halutessasi voit lisätä kutsuun linkin dialogipäivistä kertovalle Sitran [verkkosivulle](https://www.sitra.fi/tapahtumat/tule-mukaan-demokratian-puolustusdialogeihin-28-4-ja-9-6/).

Kutsuminen kannattaa tehdä huolellisesti, sillä kutsu virittää tasavertaiseen keskusteluun jo ennen paikalle saapumista. Kutsumisesta voit lukea tarkemmin täällä: <https://www.eratauko.fi/tyokalu/kutsuminen-keskusteluun/>

**3)** **Kutsupohja keskustelijoiden kutsumiseen**

Voit muokata kohderyhmääsi innostavan kutsun käyttämällä valmista pohjaa [Linkki kutsuviestin muokattavaan pohjaan](https://www.sitra.fi/app/uploads/2022/04/kutsuviestin-muokattava-pohja_dialogit_2904.docx)

**4) Ohjeistus kirjurille ja sanoitus kirjaamisesta**

Pyydä kirjuria kirjaamaan keskustelu mahdollisimman tarkasti ja puhujan lauseita käyttäen ilman tulkintaa ja siten, ettei kenenkään nimeä kirjata ylös. Kirjaajan ei kannata välittää kirjoitusvirheistä, pääasia on, että kirjoittaa mahdollisimman täydellisesti sen mitä puhutaan.

Sopikaa kirjurin kanssa, kumpi kertoo mihin kirjausta käytetään. Tässä valmis sanoitus: *Dialogien kirjausten pohjalta tehdään yhteenveto siitä, kuinka yksilöt ja yhteisöt voivat vahvistaa demokratiaa omalla toiminnallaan sekä miten paikallinen, kansallinen ja kansainvälinen demokratian puolustaminen kytkeytyvät toisiinsa.* Yhteenveto julkaistaan kaikkien käyttöön Sitran verkkosivuilla ja val*tiovarainministeriö toimittaa sen myös valtion ja kuntien hallintoon*. Kenenkään henkilöllisyys ei tule käymään ilmi kirjauksista tai yhteenvedosta.

**5) Alustusvideo ja materiaalipaketti keskustelunjärjestäjälle**

Hyviä vinkkejä ja työkaluja dialogien järjestämiseen: [Keskustelun kaava](https://www.sitra.fi/app/uploads/2022/04/eratauko-kaava-dpd.pptx), [rakentavan keskustelun pelisäännöt](https://www.eratauko.fi/tyokalu/rakentavan-keskustelun-pelisaannot/), [keskustelun ohjauskortit](https://www.eratauko.fi/tyokalu/keskustelun-ohjauskortit/) sekä [lyhyt info demokratiasta](https://www.sitra.fi/app/uploads/2022/04/dpd-kalvot.pptx) keskustelunaiheena.

Lisäksi olemme tehneet [lyhyen alustusvideon](https://youtu.be/wXjLoVLA1tE), jota voit hyödyntää tilaisuudessasi tai ennen sitä.

**6) Dialogin etäfasilitointi -artikkeli**

Artikkelissa kerrotaan mitä on hyvä ottaa huomioon, kun järjestät dialogin etänä. Artikkeli löytyy täältä: <https://dialogiakatemia.fi/2020/04/14/dialogin-etafasilitointi/>

**7) Erätauon keskustelun ohjauskortit ja Rakentavan keskustelun pelisäännöt**

Keskustelun suunnittelua varten voi ladata Erätauon keskustelun ohjauskortit [https://www.eratauko.fi/tyokalu/keskustelun-ohjauskortit/](https://eur03.safelinks.protection.outlook.com/?url=https%3A%2F%2Fredir.lyyti.com%2Flnk%2FEAAAAryN51YAAAAAAAAAAFtLYxgAAP-LQbQAAAAAAAVvlQBiS-1ipIN6KgaUQViHx6jxVh0LwgAFNnQ%2F11%2FTJm_jBvuf-7mVOj-NIGgzw%2FaHR0cHM6Ly93d3cuZXJhdGF1a28uZmkvdHlva2FsdS9rZXNrdXN0ZWx1bi1vaGphdXNrb3J0aXQv&data=04%7C01%7CAnna-Leena.Mansikkala%40sitra.fi%7C52a511eb17304f934a0c08da16fffa51%7Cb01220f1ab94493686d7f3b40f38f4b7%7C0%7C0%7C637847585952023711%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=ijAmqk5PwvzXVOfSZlrqw%2Bf52QZ4bh%2Fxe5%2FUAMd2tsk%3D&reserved=0)

Lue ja pidä mielessä Rakentavan keskustelun pelisäännöt. Ne ovat perusta keskustelun pitämiseksi rakentavana ja ne kannattaa olla näkyvissä itsellä keskustelun ajan, vaikkapa tulostettuna. Jos keskustelu on kasvokkain, pelisäännöt on hyvä tulostaa keskustelijoiden nähtäville esim. keskusteluringin keskelle [https://www.eratauko.fi/tyokalu/rakentavan-keskustelun-pelisaannot/](https://eur03.safelinks.protection.outlook.com/?url=https%3A%2F%2Fredir.lyyti.com%2Flnk%2FEAAAAryN51YAAAAAAAAAAFtLYxgAAP-LQbQAAAAAAAVvlQBiS-1ipIN6KgaUQViHx6jxVh0LwgAFNnQ%2F13%2FwohA7a5MFQqa1kZtvbbkmw%2FaHR0cHM6Ly93d3cuZXJhdGF1a28uZmkvdHlva2FsdS9yYWtlbnRhdmFuLWtlc2t1c3RlbHVuLXBlbGlzYWFubm90Lw&data=04%7C01%7CAnna-Leena.Mansikkala%40sitra.fi%7C52a511eb17304f934a0c08da16fffa51%7Cb01220f1ab94493686d7f3b40f38f4b7%7C0%7C0%7C637847585952023711%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=Tri%2FNfjPWkQ05nhyF0ovauhA5QtEbXcvSr%2BgK%2BPWTgw%3D&reserved=0)

**8) Muuta hyödyllistä**

Muistathan kokeilla ennakkoon käyttämääsi etäkeskustelualustaa. Kasvokkain keskustelussa varmista, että keskusteluun varattu tila on rauhallinen ja saat tuolit rinkiin ja tekniikka mahdollisen alustuksen näyttämistä varten toimii.

Hyvä dialogi mahdollistuu, kun ryhmässä on 3–8 keskustelijaa etänä tai 3–12 keskustelijaa kasvokkain sekä keskustelun vetäjä ja kirjuri.

Keskustelu synnyttää todennäköisesti lisää ymmärrystä aiheesta kaikille osallistujille. Oppi kannattaa hyödyntää myös omassa toiminnassanne. Lisätietoa vaikuttavuudesta löydät täältä [https://www.eratauko.fi/tyokalu/vaikuttavuus/](https://eur03.safelinks.protection.outlook.com/?url=https%3A%2F%2Fredir.lyyti.com%2Flnk%2FEAAAAryN51YAAAAAAAAAAFtLYxgAAP-LQbQAAAAAAAVvlQBiS-1ipIN6KgaUQViHx6jxVh0LwgAFNnQ%2F14%2Fzg4fp8hrZ1N7nYvOXBXO1A%2FaHR0cHM6Ly93d3cuZXJhdGF1a28uZmkvdHlva2FsdS92YWlrdXR0YXZ1dXMv&data=04%7C01%7CAnna-Leena.Mansikkala%40sitra.fi%7C52a511eb17304f934a0c08da16fffa51%7Cb01220f1ab94493686d7f3b40f38f4b7%7C0%7C0%7C637847585952023711%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=qQu%2FUCZR91Ca%2FCll4froB2QEeUVehzn%2BvLlzjuOrpFU%3D&reserved=0).

Somettaessasi käytäthän aihetunnistetta **#DemokratianPuolustusdialogit**

**Lämmin kiitos, että olette mukana Demokratian puolustusdialogeissa. Teitä tarvitaan!**

**Bonuksena haastekutsu**

Jos haluatte haastaa verkostojanne, kumppaneita tai muita mukaan niin [tässä on valmis haasteviesti](https://www.sitra.fi/app/uploads/2022/04/haastekutsu_demokratian_puolustusdialogit_2904.docx) esimerkiksi sähköpostitse levitettäväksi.